wickkiey/tamil-wikipedia-chunked huggingface dataset:
# நந்தாலால் போஸ்

## கௌரவங்களும் விருதுகளும்

- 1907 ஆம் ஆண்டில் நிறுவப்பட்ட இந்திய கிழக்கத்திய கலைகளின் இந்தியச்சங்கம் வழங்கிய உதவித்தொகையை முதன்முதலில் பெற்றார்.  
- 1956 ஆம் ஆண்டில், இந்தியாவின் தேசிய கலை அகாதமியான லலித் கலா அகாடமியின் சக உறுப்பினராக தேர்ந்தெடுக்கப்பட்ட இரண்டாவது கலைஞரானார். 1954 இல் இவருக்கு இந்திய அரசு பத்ம விபூசண் விருது வழங்கியது .  
- 1957 ஆம் ஆண்டில், கொல்கத்தா பல்கலைக்கழகம் கெளரவ முனைவர் பட்டம் வழங்கியது. விஸ்வபாரதி பல்கலைக்கழகம் அவருக்கு 'தேசிகோட்டமா' என்ற பட்டத்தை வழங்கி கௌரவித்தது.  
- கொல்கத்தாவில் உள்ள நுண்கலைகளுக்கான அகாதமி நந்தலால் வெள்ளி விழா பதக்கத்தை வழங்கி கௌரவித்தது. தாகூர் பிறப்பு நூற்றாண்டு பதக்கம் 1965 ஆம் ஆண்டில் வங்காள ஆசிய சங்கத்தால் இவருக்கு வழங்கப்பட்டது.  
இவரைப்பற்றி "ஆச்சார்யா நந்தாலால்" என்ற இந்திய ஆவணப்படம் 1984 இல் ஹரிசதன் தாஸ்குப்தா என்பவரால் எடுக்கப்பட்டது.
# நந்தாலால் போஸ்

## வெளியீடுகள்

- **Drishti o srishti**[Vision and the Creation] By Nandalal Bose, Published by Visva-Bharati Granthana Vibhaga [ *Edition Language - Bengali* ]
- **Shilpa Charcha**[ শিল্প চর্চা ] by Nandalal Bose, Published April 1956 by Visva Bharati [ *Edition Language - Bengali* ]
- **Pictures from the life of buddha** By Nandalal Bose
- **Rupavali** by Nandalal Bose
# தோட்டா வைகுந்தம்

**தோட்டா வைகுந்தம்** (Thota Vaikuntam)(பிறப்பு 1942) ஓர் இந்திய ஓவியர் ஆவார். இவரது ஓவியங்களில் நெல் வயல்கள், தோள்களில் கள்ளுப் பானைகளை வைத்திருக்கும் ஆண்கள், வீட்டு வேலைகள், கோவில் சடங்குகள் போன்ற கிராமவாசிகளின் எளிய வாழ்க்கை முறையைப் படம் பிடிக்கின்றன. இவரது வரைபடங்கள் காகிதத்தில் கரி, வெளிப்படையான பாணி மற்றும் பென்சில் வரைபடங்கள் ஆகியவற்றைக் கொண்டுள்ளன.
# தோட்டா வைகுந்தம்

## ஆரம்பகால வாழ்க்கையும் பின்னணியும்

தெலங்காணாவின் கரீம்நகர் மாவட்டத்தில் புருகப்பள்ளியில் வைகுந்தம் பிறந்தார். இவரது தந்தை ஒரு பலசரக்குக் கடை நடத்தி வந்தார்.  
ஐதராபாத்த்தின் நுண்கலை கல்லூரியிலும், மகாராஜா சயாஜிராவ் பரோடா பல்கலைக்கழகத்திலும் (ஆந்திராவின் லலித் கலா அகாடமியின் உதவித் தொகையில் சேர்ந்து) ஓவியம் மற்றும் அச்சு தயாரித்தலைப் படித்தார். வடோதராவில் கே.ஜி. சுப்ரமணியத்தின் கீழ் பயிற்சி பெற்றார்.  
இவரது ஓவியங்களில் பெண்கள் மீதான அன்பை இவரது கிராமத்தில் நிகழ்த்தும் நாடகக் குழுக்களின் ஆண் கலைஞர்களால் பெண் கதாபாத்திரங்களின் ஆள்மாறாட்டம் குறித்த இவரது குழந்தைப் பருவ மோகத்தை அறியலாம்.
# தோட்டா வைகுந்தம்

## தொழில்

வைகுந்தம் வண்ணமயமான மற்றும் விரிவாக உடையணிந்த தெலங்காணா பிராந்திய ஆண்கள் மற்றும் கவர்ச்சியான பெண்களை வரைகிறார். இவரது ஓவியம் தெலங்காணாவின் புத்திசாலித்தனமான மற்றும் சுறுசுறுப்பான பெண்களை, அவர்களின் வண்னமயமான பொட்டுடன், சேலைகளால் மூடப்பட்டிருப்பது போல வரையப்பட்டிருக்கும்.  
ஒரு ஓவியத்தின் பாணி இந்திய பாரம்பரிய நடனத்திற்கு ஒரு சரியான மாதிரி ஆகும். ஏனெனில் உருவங்கள் நடனமாடுவதைப் போலத் தெரிகிறது. ஒரு சிலை இயக்கத்தில் தங்கள் படைப்பாளரைப் பின்தொடர்வது போல, கோயில் சிலைகளை நினைவூட்டுகிறது. இவர் சிவப்பு மற்றும் மஞ்சள் நிறங்களின் பிரகாசத்தைப் பயன்படுத்துகிறார். பிரகாசமான சிர்சில்லா புடவைகளில் வரையப்பட்ட இவரது ஓவியங்களின் சிறிய வடிவத்தை நிரப்புவதால் எளிய பெண்கள் வாழ்க்கையை விட பெரிதாகிறார்கள்.
# தோட்டா வைகுந்தம்

## திரைத்துறை

தேசிய விருதைப் பெற்ற "தாசி" என்ற படத்தின் கலை இயக்குநராகவும் பணியாற்றினார். இவர் மா பூமி (1979), என்ற படத்திலும் "*ரங்குலா கலா*" என்ற கதையை அடிப்படையாகக் கொண்டு தயாரிக்கப்பட்ட *மட்டி மனுஷுலு* ஆகியவற்றிலும் பணியாற்றினார்.
# தோட்டா வைகுந்தம்

## தனிப்பட்ட வாழ்க்கை

இவருக்கு திருமணமாகி இரண்டு மகன்களும் ஒரு மகளும் உள்ளனர்.
# தோட்டா வைகுந்தம்

## விருதுகள்

- போபால் பாரத் பவன் பைன்னேல் விருது,
- இந்திய அரசின் தேசிய விருது,
- மாநில விருது
# ஜோதின் பட்டாச்சார்யா

**சோதின் பட்டாச்சார்யா** (Jotin Bhattacharya) இந்துத்தானி இசையில் சரோத் கலைஞராவார். இவர், அலாவுதீன் கானின் சீடராக இருந்தார்.
# ஜோதின் பட்டாச்சார்யா

## சுயசரிதை

பட்டாச்சார்யா 1926 இல் வாரணாசியில் ஒரு பெங்காலி குடும்பத்தில் பிறந்தார். சி. எம். ஆங்கிலோ பெங்காலிக் கல்லூரியில் பயின்ற இவர், அலாவுதீன் கானிடமிருந்து தனது எட்டு ஆண்டு இசை பயிற்சியைத் தொடங்குவதற்கு முன்பு பனாரசு இந்து பல்கலைக்கழகத்தில் இளங்கலை, முதுகலை மற்றும் எம்ஃபில் பட்டங்களைப் பெற்றார். அலாவுதீன் கானின் கீழ் பயிற்சியின்போது, அவருக்குச் செயலாளராக பணியாற்றினார். மேலும் அவரது அனைத்து கடிதங்களையும் கையாண்டார்.  
தில்லியின், இலட்சுமி நகர், பூர்வ சமசுகிருத கேந்திரத்தில் உள்ள பாபா அலாவுதீன் கான் இசை அறக்கட்டளையில் பட்டாச்சார்யா நிகழ்ச்சியினை நிகழ்த்தினார்.
# ஜோதின் பட்டாச்சார்யா

## இசைத் தொகுப்பு

1974ஆம் ஆண்டில், பட்டாச்சார்யாவின் *சரோத்* என்ற முதல் இசைத் தொகுப்பை எல்பி பதிவு வடிவத்தில் எச்.எம்.வி நிறுவனம் வெளியிட்டது.
# ஜோதின் பட்டாச்சார்யா

## புத்தகங்கள்

பட்டாச்சார்யா மூன்று புத்தகங்களை எழுதினார் (அனைத்தும் அலாவுதீன் கான் பற்றியது).
# விவான் சுந்தரம்

**விவன் சுந்தரம்** (*Vivan Sundaram*, 28 மே 1943 – 29 மார்ச் 2023) என்பவர் இந்தியாவைச் சேர்ந்த சமகால ஓவியக் கலைஞராவார். இவரது தந்தை கல்யாண் சுந்தரம் 1968 முதல் 1971 வரை இந்திய சட்ட ஆணையத்தின் தலைவராக இருந்தார். இவரது தாயார் இந்திரா சேர்கில் பிரபல இந்திய நவீன ஓவியக் கலைஞரான அம்ரிதா சேர்கில் என்பவரின் சகோதரியாவார். விவன் பிரபல ஓவிய வரலாற்றாசிரியரும் விமர்சகருமான கீதா கபூரை மணந்தார்.
# விவான் சுந்தரம்

## கல்வி

இவர், தூன் பள்ளியிலும், வடோதரா, மகாராஜா சயாஜிராவ் பல்கலைக்கழகத்திலும், இலண்டன் ஸ்லேடு ஸ்கூல் ஆஃப் ஃபைன் ஆர்ட் பள்ளியிலும் நுண்கலையைப் பயின்றார். இலண்டனில் இவர் பிரிட்டிசு-அமெரிக்க ஓவியர் ஆர்.பி. கிட்டாஜை சந்தித்து, அவரின் கீழ் சில காலம் பயிற்சி பெற்றார்.
# விவான் சுந்தரம்

## பணிகள்

சுந்தரம் ஓவியம், சிற்பம், அச்சுருவாக்கம், ஒளிப்படம் எடுத்தல், நிர்மாணக் கலை, நிகழ்படக் கலை உள்ளிட்ட பல்வேறு ஊடகங்களில் பணியாற்றானார். 1980களில் இவரது படைப்புகள் அடையாள பிரதிநிதித்துவங்களை நோக்கிய போக்கைக் காட்டின. மேலும் அடையாள சிக்கல்களைக் கையாண்டன. இவரது படைப்புகள் தொடர்ந்து சமூகப் பிரச்சினைகள், பரவலர் பண்பாடு, உணர்வின் சிக்கல்கள், வரலாறு ஆகியவற்றைக் குறிக்கின்றன. நிர்மாணக் கலையுடன் பணிபுரிந்த முதல் இந்திய கலைஞர்களில் இவரும் ஒருவர். இவரது சமீபத்திய நிறுவல்கள் மற்றும் நிகழ் படங்கள் பெரும்பாலும் இவரது கலை தாக்கங்களைக் குறிக்கின்றன. அவற்றில் ஆடுகுதிரைவாதம், அடிமன வெளிப்பாட்டியம், அத்துடன் சமீபத்திய பிளக்சஸ்
# உடலாழம் (மலையாளத் திரைப்படம்)

**உடலாழம்** (Udalaazham) இது 2018 ஆம் ஆண்டு வெளிவந்த மலையாளம் மற்றும் கேரளாவின் காட்டுப்பகுதியில் வாழும் பழங்குடி மக்கள் பேசும் மொழியான பனியா மொழி கலந்து எடுக்கப்பட்ட திரைப்படம் ஆகும். இப்படத்தில் மணி, ரம்யா வல்சாலா, அனுமோள், இந்திரன் போன்றோர் நடித்துள்ளார்கள்.
# உடலாழம் (மலையாளத் திரைப்படம்)

## கதை

கேரளாவின் அடர்ந்த காட்டில் வாழும் குலிகன் என்ற பழங்குடி திருநங்கை தனது சிறுவயதில் மாத்தி என்ற பெண்ணை திருமணம் செய்து கொள்கிறான். ஒரு ஆணாக பிறந்து வளர்ந்த அவனுக்கு ஒரு பெண்ணுக்கான குணம் மனதளவில் உள்ளது. வேலைக்காக காட்டைவிட்டு வெளியில் வந்துபோகும்போதெல்லாம் காமுகர்களால் துஷ்பிரயோகம் செய்யப்படுகிறான். இதில் இரண்டு காதல் கதை விவகாரங்கள் அம்மக்களின் வாழ்க்கையையே அழிவிற்கு கொண்டு செல்கிறது. அவர்களை காட்டைவிட்டு வெளியேற்றத் துடிக்கும் கூட்டமும், வெளியில் இருக்கும் அவனை வேட்டையாட துடிக்கும் கூட்டமும் அவனை தொடர்ந்து துரத்துகிறது.
# சாந்தி தவே

**சாந்தி தவே** (Shanti Dave) ஓர் இந்திய ஓவியரும் சிற்பியுமாவார். இருபதாம் நூற்றாண்டின் முக்கிய இந்தியக் கலைஞர்களில் ஒருவராக பலரால் கருதப்படுகிறார். இவர் லலித் கலா அகாதமி மற்றும் சாகித்ய கலா பரிசத்தின் முன்னாள் உறுப்பினர். 1985 ஆம் ஆண்டில் இந்திய அரசு இவருக்கு நான்காவது மிக உயர்ந்த கௌரவமான பத்மசிறீ விருதை வழங்கியது.
# சாந்தி தவே

## சுயசரிதை

சாந்தி தவே 1931 செப்டம்பர் 25 அன்று வடக்கு குசராத்து கிராமமான பத்புராவில் ஒரு கிராமப்புறக் குடும்பத்தின் நான்கு குழந்தைகளில் ஒருவராக பிறந்தார். 1951 ஆம் ஆண்டில் பரோடாவின் மகாராஜா சயாஜிராவ் பல்கலைக்கழகத்தில் நுண்கலை பீடத்தில் இளங்கலை பட்டப்படிப்பையும் முதுகலை படிப்பையும் முடித்தார். மேலும் இவரது ஓவியங்கள் கிறிஸ்டி and Sotheby's
# சாந்தி தவே

## பதவிகள்

இவர், சாகித்ய கலா பரிசத்தின் முன்னாள் உறுப்பினராகவும், லலித் கலா அகாதமியின் நிர்வாகக் குழுவின் உறுப்பினராகவும் பணியாற்றியுள்ளார். இவர் 1956 முதல் 1958 வரை தொடர்ச்சியாக மூன்று ஆண்டுகள் லலித் கலா அகாடமியில் இருந்துள்ளார். 1985 ஆம் ஆண்டில் இந்திய அரசு இவருக்கு பத்மசிறீ விருது வழங்கி கௌரவித்தது.
# நைக்டிபாட்ராச்சசு அகாந்தோடெர்மிசு

**சுழல் இரவு தவளை** (*Spinular night frog*)(*நைக்டிபாட்ராச்சசு அகாந்தோடெர்மிசு*) என்பது நைக்டிபாட்ராச்சிடே குடும்பத்தில் உள்ள ஒரு வகை தவளைகளாகும். இது இந்தியாவின் கேரளாவின் பாலக்காடு மாவட்டத்தில் மட்டுமே அறியப்படுகிறது. செப்டம்பர் 2011இல் கண்டுபிடிக்கப்பட்ட இந்த இரவுத் தவளை, *நைக்டிபாட்ராச்சசு* பேரினத்தில் உள்ள 12 சிற்றினங்களில் இதுவும் ஒன்றாகும். இது இந்தியாவின் மேற்குத் தொடர்ச்சி மலையில் மட்டுமே காணக்கூடிய அகணிய உயிரியாகும்.
# சுருதி மராத்தே

**சுருதி மராத்தே** (*Shruti Marathe*, பிறப்பு 9 அக்டோபர் 1985) என்பவர் இந்திய திரைப்பட நடிகை ஆவார். இவர் மராத்தித் திரைப்படங்கள், தமிழ்த் திரைப்படங்கள் மற்றும் தொலைக்காட்சிகளில் தனது பணிகளுக்காக பெயர் பெற்றவர்
# சுருதி மராத்தே

## தொழில்

இவர் மராத்தித் திரைப்படத் துறையில் *சனாய் சௌகதே* (2008) படத்தின் வழியாகவும், தமிழில் *இந்திர விழா* (2009) படத்தின் மூலமும் அறிமுகமானார். இவர் நடித்த பிற படங்கள் *நான் அவனில்லை 2* (2009), *குரு சிஷ்யன்* (2010), *ராம மாதவ்* (2014), *தப்தபாடி* (2014), *பந்த் நைலான் சே* (2016), *புதியா சிங் - பார்ன் டு ரன்* (2016) ஆகும். *ராம மாதவ்* படத்தில் இவரது நடிப்பைப் பற்றி ஒரு விமர்சகர், "பார்வதிபாய் என்ற பாத்திரத்தில், சுருதி மராத்தே போரில் இறந்துவிட்ட தனது கணவர் போர் முடிந்து திரும்புவதற்காகக் காத்திருக்கும் ஒரு பெண்ணாக சரியாக நடித்திருக்கிறார்" என்று கூறினார். *திருட்டுப் பயலே* (2006) படத்தின் கன்னட மறு ஆகமான *ஆடு ஆட ஆடு* மூலம் கன்னடத் திரைப்படத்தில் அறிமுகமானார்.
# சுருதி மராத்தே

## திரைப்படவியல்

| 2008 | *சனாய் சௌகதே* | அஸ்வினி | மராத்தி |  |  |
| --- | --- | --- | --- | --- | --- |
| 2009 | *இந்திரா விழா* | சாவித்ரி துரைசிமாலு | தமிழ் | ஹேமா மாலினி |  |
| *நான் அவனில்லை 2* | சகி |  |  |  |  |
| *ஆசா மி தாச மி* | மராத்தி |  |  |  |  |
| *லகலி பைஜ்* | தீபாலி |  |  |  |  |
| 2010 | *குரு சிஷ்யன்* | காயத்ரி | தமிழ் |  |  |
| 2011 | *டீச்சா பாப் தியாச்சா பாப்* | கனடா பை | மராத்தி |  |  |
| 2012 | *அரவான்* | கனகனுகா | தமிழ் | சிறப்புத் தோற்றம் |  |
| *சத்ய, சாவித்ரி அனி சத்யவன்* | சுர்பிரியா ஜாதவ் | மராத்தி |  |  |  |
| 2013 | *பிரேமசூத்ரா* | மாளவிகா |  |  |  |
| *துஜி மஜி லவ் ஸ்டோரி* |  |  |  |  |  |
| 2014 | *ராம மாதவ்* | பார்வ்திபாய் பெஷ்வே |  |  |  |
| *தப்தபதி* | சுனந்தா |  |  |  |  |
| 2015 | *மும்பை-புனே-மும்பை 2* | தனுஜா |  |  |  |
| 2016 | *பந்த் நைலான் சே* | அனிதா ஜோகலேகர் |  |  |  |
| *புதியா சிங் - பார்ன் டு ரன்* | கீதா | இந்தி |  |  |  |
| 2017 | *வெட்டிங் ஆனிவசரி* |  |  |  |  |
| *ஆடு ஆட்டா ஆடு* | கன்னடம் | ஸ்ருதி பிரகாஷ் என்று குறிப்பிடப்பட்டுள்ளது |  |  |  |
| 2020 | *நாங்க ரொம்ப பிசி* | சங்கீதா | தமிழ் | தொலைக்காட்சிப் படம் | } |
# சுருதி மராத்தே

## தொலைக்காட்சி

- *சாந்த் சாகு*
- *பேஷ்வாய்*
- *ராதா ஹாய் பவாரி*
- *லக்னபம்பல்*
- *ஜாகோ மோகன் பியாரே*
- *மஜ்யா நவ்ரியாச்சி பேக்கோ*
- *ருத்ரகல்*
- *பார்ட் ஆஃப் ரத்தம்*
# சி. அனந்தராமகிருஷ்ணன்

**அனந்தராமகிருஷ்ணன் சின்னசாமி** (*C. Anandharamakrishnan*), பொதுவாக **அனந்தராமகிருஷ்ணன்** என அறியப்படுபவர், இந்திய விஞ்ஞானி மற்றும் கல்வியாளர் ஆவார். இவர் உணவு பதப்படுத்தும் பிரிவில் மத்திய உணவு தொழில்நுட்ப ஆராய்ச்சி நிறுவனத்தில் ஆராய்ச்சி மற்றும் மேம்பாட்டில் இரண்டு தசாப்த கால அனுபவம் பெற்றவர். இவர் தற்போது (ஏப்ரல் 2016 முதல்) தமிழ்நாட்டின் தஞ்சாவூர் மாவட்டத்தில் உள்ள இந்திய உணவு பதனிடும் தொழில்நுட்பக் கழகத்தின் (உணவு பதனிடும் தொழிற்சாலை அமைச்சகம், இந்திய அரசு) இயக்குநராக உள்ளார்.  
ஆனந்தராமகிருஷ்ணன் தனது பி. டெக். படிப்பினை வேதிப் பொறியியலிலும் எம். டெக். படிப்பினை சென்னையில் உள்ள அண்ணா பல்கலைக்கழகத்தின் ஏ.சி. தொழில்நுட்பக் கல்லூரியில் முடித்தார். பின்னர் பொதுநலவாய ஆய்வு நிதி திட்டத்தின்கீழ் ஐக்கிய இராச்சியத்தின் லாப்போரோ பல்கலைக்கழகத்தில் முனைவர் பட்டம் பெற்றார். முனைவர் பட்ட ஆய்வில் இவர் ’தெளி-உலர்த்துதல் மற்றும் புரதங்களைத் தெளித்தல்-உலர்த்துதல் பற்றிய கணிப்பியப் பாய்ம இயக்கவியல் பரிசோதனைகளை மேற்கொண்டார்.  
இவரது ஆராய்ச்சி முயற்சிகளின் விளைவாக 105 ஆய்வுக் கட்டுரைகளை, அறிவியல் மேற்கோள் சுட்டெண் கொண்ட ஆய்விதழில் வெளியிட்டுள்ளார். சராசரியாக இந்த ஆய்விதழ்களின் ஆய்விதழ் மேற்கோள் சுட்டெண்ணானது 3.219 ஆகும். இரண்டு சர்வதேச காப்புரிமைகள் மற்றும் ஏழு இந்தியக் காப்புரிமைகளை இவர் கொண்டுள்ளார். இவர் 4 புத்தகங்களை எழுதியுள்ளார் மேலும் 2 புத்தகங்களைத் தொகுத்துள்ளார்.
# ரூபா

**ரூபா** (பிறப்பு 7 நவம்பர் 1960) **ரூபா தேவி** என்றும் அறியப்படுபவர் ஒரு இந்திய நடிகை ஆவார். இவர் கன்னடம், தமிழ், தெலுங்கு, மலையாள படங்களில் நடித்துள்ளார். நடிகை அத்வானி லட்சுமி தேவியின் மகளாவார். இவர் தமிழில் 365 நாட்கள் ஓடிய *ஒரு தலை ராகம்* என்ற சோகமான காதல் சித்திரத்தில் நாயகியாக அறிமுகமாகி பிரபலமானார். அதில் இவர் புதுமுகம் சங்கருடன் ஜோடியாக நடித்தார்.
# ரூபா

## தொழில்

தேவி 1980-களில் முதன்மையாக கன்னடத் திரைப்படங்களில் பணியாற்றினார். 1979 ஆம் ஆண்டில் *கமலா* என்ற சோதனை திரைப்படத்தில் அறிமுகமானார். அதில் இவர் ஏற்ற பாலியல் தொழிலாளியின் பாத்திரம் பரந்த அளவில் விமர்சன ரீதியான பாராட்டைப் பெற்றுத் தந்தது. 1980 ஆம் ஆண்டில் *சிம்ஹா ஜோடி* படத்தின் வழியாக வணிகத் திரைப்படத்தில் நுழைந்தார், அதில் விஷ்ணுவர்தனின் சகோதரி வேடத்தில் நடித்தார். 1983-87 காலப்பகுதியில் கன்னடத் திரைப்படங்களில் இரண்டாவது நாயகி மற்றும் துணை வேடங்களுக்கு இவர் முதல் தேர்வாக இருந்தார். இவரது பிரதான கன்னடத் திரைப்படங்களாக *ஹாலு ஜேனு, முள்ளின குலாபி, பந்தனா, அவள அந்தரங்கா, மரலி குடிகே, திரிசூலா, அகுதி, தர்மா, பாலா நௌகே* ஆகியவை அடங்கும். *அவள அந்தரங்கா* படத்தில் நடித்ததற்காக சிறந்த நடிகைக்கான கர்நாடக அரசு திரைப்பட விருதை (1984–85) பெற்றார்.  
இவரது காலத்தில் கன்னடத்தின் முன்னணி நடிகர்களான ராஜ்குமார், கல்யாண் குமார் , விஷ்ணுவர்தன், ஸ்ரீநாத், அம்பரிஷ், அனந்த் நாக், சங்கர் நாக், லோகேஷ் உள்ளிட்ட நடிகர்களுடன் பணியாற்றியுள்ளார். *ஹாலு ஜேனு, சமயதா கோம்பே, யாரிவனு* ஆகியவற்றில் ராஜ்குமருடன் ஜோடியாக நடித்தார். இவை அனைத்தும் விமர்சன ரீதியாகவும் வணிக ரீதியாகவும் மிகப்பெரிய வெற்றிகளைப் பெற்றன. 1989-இற்குப் பிறகு இவர் நடிப்புக்கு முழுக்குபோட்டார். ஏறக்குறைய இருபது ஆண்டுகளுக்குப் பிறகு 2008 ஆம் ஆண்டில் *கங்கா காவேரி* படத்தின் வழியாக வெள்ளித்திரைக்குத் திரும்பினார். 2011 ஆம் ஆண்டில் துனியா விஜய்யின் *தாயாக ஜராசந்தா* படத்தில் நடித்தார்.  
ரூபா தேவி மற்றும் அவரது தாயார் அத்வானி லட்சுமி தேவி (*ஸ்ரீ ராமஞ்சநேய யுத்தா*) இருவருடனும் நாயகனாக நடித்த பெருமையை ராஜ்குமார் பெற்றுள்ளார்.
# ரூபா

## நடித்த திரைப்படங்கள்

| 1978 | *நாளாகா எந்தரோ* | தெலுங்கு | சிறந்த நடிகைக்கான நந்தி விருது |
| --- | --- | --- | --- |
| 1979 | *காளி கோயில் கபாலி* | தமிழ் |  |
| 1979 | *பக்கா குள்ளா* | கன்னடம் |  |
| 1979 | *கமலா* | கன்னடம் |  |
| 1980 | *ஒரு தலை ராகம்* | சுபத்திரா | தமிழ் |
| 1980 | *தீக்கடல்* | மலையாளம் |  |
| 1980 | *ஹிருதயம் பாடுண்ணு* | மலையாளம் |  |
| 1980 | *அந்தரங்கம் ஊமையானது* | ரதி | தமிழ் |
| 1980 | *அம்பலவிளக்கு* | கீதா | மலையாளம் |
| 1980 | *பாப்பு* | அவாகவே | மலையாளம் |
| 1980 | *வசந்த அழைப்புகள்* | தமிழ் |  |
| 1980 | *சிக்ஹ ஜோடி* | கன்னடம் | ஏ. ரூபா என குறிப்பிடப்பட்டுள்ளார் |
| 1981 | *சினேகம் ஓரு பிரவாகம்* | மலையாளம் |  |
| 1981 | *அம்பாள்பூவு* | மலையாளம் |  |
| 1981 | *வழிகள் யாத்ரக்கர்* | மலையாளம் |  |
| 1981 | *மயில்* | தமிழ் |  |
| 1981 | *ஆடுகள் நனைகின்றன* | தமிழ் |  |
| 1981 | *கண்ணீர் பூக்கள்* | தமிழ் |  |
| 1981 | *ஆம்பல்பூவு* | மலையாளம் |  |
| 1981 | *அவசரக்காரி* | தமிழ் |  |
| 1981 | *மவுனயுத்தம்* | தமிழ் |  |
| 1981 | *எங்கம்மா மகாராணி* | தமிழ் |  |
| 1981 | *அன்று முதல் இன்று வரை* | தமிழ் |  |
| 1982 | *எச்சில் இரவுகள்* | Tamil |  |
| 1982 | *எனிக்கம் ஒரு திவாசம்* | மோலிக்குட்டி | மலையாளம் |
| 1982 | *கனவுகள் கற்பனைகள்* | தமிழ் |  |
| 1982 | *ஹாலு ஜேனு* | மீனா | கன்னடம் |
| 1982 | *முள்ளின குலாபி* | ராதா | கன்னடம் |
| 1982 | *ராகம் தேடும் பல்லவி* | தமிழ் |  |
| 1982 | *நடமாடும் சிலைகள்* | தமிழ் |  |
| 1982 | *புடி முச்சிடா கெண்டா* | கன்னனடம் |  |
| 1982 | *துணைவி* | தமிழ் |  |
| 1982 | * சிலந்திவலா* | சாரதா | மலையாளம் |
| 1983 | *பல்லாங்குழி* | தேவு | மலையாளம் |
| 1983 | *காயத்திரி மதுவே* | கன்னடம் |  |
| 1983 | *நியாயா கெட்டிட்டு* | கன்னடம் |  |
| 1984 | *பந்தனா* | கன்னடம் |  |
| 1984 | *சிவ கன்யே* | கன்னடம் |  |
| 1984 | *யாரிவனு* | கன்னடம் |  |
| 1984 | *அவள அந்தரங்கா* | கன்னடம் | சிறந்த நடிகைக்கான கர்நாடக மாநில திரைப்பட விருது |
| 1984 | *பவித்ர பிரேமா* | கன்னடம் |  |
| 1984 | *மரியாதே மகாலு* | கன்னடம் |  |
| 1984 | *மராலி குடிகே* | கன்னடம் |  |
| 1984 | *சமயத கொம்பே* | கன்னடம் |  |
| 1984 | *மகா புருஷா* | கன்னடம் |  |
| 1984 | *யாரிவானு* | கன்னடம் |  |
| 1985 | *தர்மமா* | கன்னடம் |  |
| 1985 | *பெங்களூர் ராத்ரியள்ளி* | கன்னடம் |  |
| 1985 | *திரிசூலா*' | கன்னடம் |  |
| 1985 | *பெட்டத ஹூவு* | சிறப்புத் தோற்றம் | கன்னடம் |
| 1985 | *ஆகுதி* | கன்னடம் |  |
| 1985 | *கூடம் தேடி* | Malayalam |  |
| 1986 | *நெனபினா தோணி* | கன்னடம் |  |
| 1986 | *ரதசப்தமி* | கன்னடம் |  |
| 1987 | *சிவ பக்த மார்க்கண்டேயா* | கன்னடம் |  |
| 1987 | *ஜெகன்மாதா* | Telugu |  |
| 1987 | *பாலா நௌக்* | கன்னடம் |  |
| 1988 | *தாசி* | தெலுங்கு |  |
| 1988 | *சம்யுக்தா* | கன்னடம் |  |
| 1989 | *பத்ரசிட்டா* | மலையாளம் |  |
| 1989 | *கண்டந்தரே கண்டு* | கன்னடம் |  |
| 1990 | *அப்பு* | மலையாளம் |  |
| 1994 | *போலீஸ் அல்லுடு* | தெலுங்கு |  |
| 2005 | *கர்ணன சம்பத்து* | கன்னடம் | 18 ஆண்டுகள் தாமதமானது |
| 2006 | *கமலி* | தெலுங்கு |  |
| 2008 | *கங்கா காவேரி* | கன்னடம் |  |
| 2010 | *மத்தே முங்காரு* | கன்னடம் |  |
| 2011 | *ஜராசந்தா* | கன்னடம் |  |
| 2012 | *கிருஷ்ணம் வந்தே ஜகத்குரும்* | தெலுங்கு |  |
| 2015 | *அசுரா* | தெலுங்கு |  |
# அஜீத் கோர்

**அஜீத் கோர்** (Ajeet Cour பிறப்பு 1934) பஞ்சாபியில் எழுதுகின்ற ஓர் இந்திய எழுத்தாளர். இவர் சாகித்ய அகாதமி விருது மற்றும் இந்திய அரசின் நான்காவது மிக உயர்ந்த குடிமை விருதான பத்மசிறீ ஆகியவற்றைப் பெற்றவர் ஆவார்.
# அஜீத் கோர்

## வாழ்க்கை

அஜீத் கோர் 1934 இல் லாகூரில் சர்தார் மகான் சிங்கின் குடும்பத்தில் பிறந்தார். இவர் ஆரம்ப கல்வியை அங்கேயே பெற்றார். இந்தியப் பிரிப்பிற்குப் பிறகு, இவரது குடும்பத்தினர் டெல்லிக்கு வந்தனர், அங்கு iவர் பொருளாதாரத்தில் முதுகலைப் பட்டம் பெற்றார்.  
உறவுகளில் பெண்களின் அனுபவம் மற்றும் சமூகத்தில் அவர்களின் நிலை போன்ற சமூக-யதார்த்தமான கருப்பொருள்களை அடிப்படையாகக் கொண்ட புதினங்கள் மற்றும் சிறுகதைகளை பஞ்சாபியில் எழுதியுள்ளார். இவர் 1985 ஆம் ஆண்டில் சாகித்ய அகாதமி விருதையும் பத்மசிறீ விருதினை 2006 ஆம் ஆண்டிலும் பெற்றார்.
# அஜீத் கோர்

## படைப்புகள்

- *கானாபடோஷ்*
- *குல்பனோ*
- *மெஹக் டி மட்*
- *துப் வாலா ஷாஹர்*
# சீரியசு மென் (திரைப்படம்)

**சீரியசு மென்** **(தமிழாக்கம்: ** தீவிரமான மனிதர்கள்**)** என்பது **சுதிர் மிசுரா** இயக்கத்தில் அக்டோபர் 2, 2020 அன்று வெளியான நெட்பிளிக்சு பிரத்யேக நகைச்சுவை நாடக இந்தித் திரைப்படம் ஆகும்.
# சீரியசு மென் (திரைப்படம்)

## கதைக்கரு

பிற்படுத்தப்பட்ட வகுப்பைச் சேர்ந்த அய்யன் மணி தன் மனைவி மகனுடன் மும்பையில் உள்ள சேரி ஒன்றில் வாழ்ந்து வருகிறார். தன் குடும்ப நிலையை மேம்படுத்த முடிவெடுக்கும் அவர் தன் பத்து வயது மகனின் அறிவுத்திறன் பன்மடங்கு மிகுந்திருப்பதாய்க் கதைக்கிறார். உண்மைகள் வெளியாகத் துவங்குகையில் என்ன நடக்கிறது என்பது மீதி கதை.
# சீரியசு மென் (திரைப்படம்)

## நடிப்பு

; **அய்யன் மணி**
: என்கிற பாத்திரத்தில் நடித்தார் **நவாசுதீன் சித்திகி**.
: தன் குடும்ப நிலையை மகனைப் பயன்படுத்தி உயர்த்த நினைக்கும் தந்தை கதாப்பாத்திரம்.  
; **ஓச்சா மணி**
: என்கிற பாத்திரத்தில் நடித்தார்
: **இந்திரா திவாரி**.
: கணவனைக் காதலிக்கும் மற்றும் மகனை அன்போடு அரவணைக்கும் பெண் கதாப்பாத்திரம்.
; **ஆதி மணி**
: என்கிற பாத்திரத்தில் நடித்தார் குழந்தை நடிகர் **அக்சத் தாசு**.
: தன் தந்தை சொல்படி கேட்டு நடக்கும் சிறுவன் கதாப்பாத்திரம்.
; **அரவிந்த் ஆச்சாரியா**
: என்கிற பாத்திரத்தில் நடித்தார் **நாசர்**.
: மும்பை தேசிய ஆய்வுக் கழக இயக்குநராக பணிபுரியும் ஒரு கராரான கதாப்பாத்திரம்.
# சீரியசு மென் (திரைப்படம்)

## பதிப்பு

இத்திரைப்படம் ஆங்கிலம், தமிழ், தெலுங்கு ஆகிய மொழிகளில் மொழி மாற்றம் செய்யப்பட்டுள்ளது. நெற்ஃபிளிக்சில் ஒலியின் மொழியை மாற்றிக் கொள்ளும் வசதி உள்ளது. அதனை பயன்படுத்தி விருப்பப்பட்ட மொழியில் ஒருவரால் இத்திரைப்படத்தைக் காண முடியும்.  
**மயூக்கி இன்சிங்க்** என்கிற கலையகம் தமிழில் மொழி மாற்றம் புரிவதைக் கையாண்டது. **எம்.வி.சத்யநாராயணா** என்பவர் இயக்க, தமிழில் அய்யன் மணி கதாப்பாத்திரத்திற்கு **பெருமாள் மாரிமுத்து** என்பவரும் அரவிந்த் ஆச்சாரியா கதாப்பாத்திரத்திற்கு **ராசேசு மூர்த்தி** என்பவரும் குரல் கொடுத்திருந்தனர். அனீசு நவீன், பிரியா சந்தோசு, ஐசுவர்யா குமார் ஆகியோர் கூடுதல் கதாப்பாத்திரங்களுக்கு குரல் கொடுத்திருந்தனர்.
# சீரியசு மென் (திரைப்படம்)

## தயாரிப்பு

**மனு யோசேப்பு** எழுதிய **சீரியசு மென்** என்கிற புதினத்தைத் தழுவியே இத்திரைப்படம் படமாக்கப்பட்டது.  
சூன் 2019 அன்று நவாசுதீன் சித்திகி இத்திரைப்படத்தில் நடிப்பதென அறிவிக்கப்பட்டது. செப்டம்பர் 2019 அன்று படப்பிடிப்பு துவங்கி அக்டோபர் 2, 2020 அன்று நெற்ஃபிளிக்சு மேலதிக ஊடக சேவைத் தளத்தில் அதன் பிரத்யேகத் திரைப்படமாய் வெளியானது.
# பிரீது நாயர்

**பிரீது நாயர்** (Preetu Nair பிறப்பு 1976 இந்தியாவில் ) ஒரு பத்திரிகையாளர் ஆவார். இவர் பெரும்பாலும் எயிட்சு, காசநோய், இந்தியாவில் பெண்கள் மற்றும் குழந்தைகள் பிரச்சினைகள் குறித்தும் எழுதுகிறார்.
# பிரீது நாயர்

## கல்வி

குஜராத்தில் உள்ள ஆனந்த் எனும் நகரில் கல்வி பயின்றார். சர்தார் படேல் பல்கலைக்கழகத்தில் இளங்கலைப் பட்டம் பெற்றார், சர்தார் படேல் பல்கலைக்கழகத்தில் முதுகலை ஆங்கில இலக்கியத்தில் தங்கப் பதக்கம் பெற்றார்.
# பிரீது நாயர்

## பத்திரிகை வாழ்க்கை

இவர் 2000 முதல் முழுநேர பத்திரிகையாளராக இருந்து வருகிறார். மே 2000 முதல் மே 2001 வரை, தி டைம்ஸ் ஆஃப் இந்தியாவின் பயிற்சி நிருபராக பிரீது இருந்தார். 2001 முதல், இவர் ஒரு பகுதி நேர பணியாளராக ஆனார், மேலும் கோவா தொடர்பான செய்திகளில் *தி நவிந்த் டைம்ஸ் பத்திரிகைக்கு* எழுதியுள்ளார்.  
இவரும் இவரது சக ஊழிய நண்பரான பீட்டர் டி சோசாவும் இணைந்து கோவாவில் இருந்த கடத்தல்காரர்கள், காவல்துறை மற்றும் அரசியல்வாதிகள் இடையேயான உறவை வெளிப்படையாகவும் தெளிவாகவும் அடிக்கோடிட்டுக் காட்டியதற்காக *யுஎன்டிபி-தாஹா-எச்.டி.ஆர்.என் மீடியா* விருது -2006 வழங்கப்பட்டது.  
இவர் கோவா, கோன் புத்தகங்கள், ஊடகங்கள், சுற்றுச்சூழல், வளர்ச்சி குறித்து கட்டுரைகளை எழுதியுள்ளார்.
# வி. பிரியா

**வி. பிரியா** (V. Priya) ஒரு தமிழ்த் திரைப்பட இயக்குநர் ஆவார். சுஹாசினியினடம் கைவினைப்பொருளைக் கற்றுக்கொண்ட பிறகு இயக்குநர் மணி ரத்னத்தின் உதவியாளராகப் பணியாற்றினார்.
# வி. பிரியா

## தொழில் வாழ்க்கை

பிரசன்னா, லைலா மற்றும் கார்த்திக் குமார் நடித்த காதல் நகைச்சுவைத் திரைப்படமான *கண்ட நாள்* முதல் (2005) மூலம் பிரியா இயக்குநராக அறிமுகமானார். இந்த படம் வெளியானபோது நேர்மறையான விமர்சனங்களைப் பெற்றது, ஆனால் இராண்டாம் பாதி திரைப்படம் சற்று குறைகளைக் கொண்டிருந்ததாக கருதப்பட்டது. பிருத்விராஜ், சந்தியா மற்றும் சத்யராஜ் நடித்த இவரது இரண்டாவது படமான *கண்ணாமூச்சி* ஏனடா (2007) விமர்சகர்களிடமிருந்து கலவையான விமர்சனங்களைப் பெற்றது.  
2008 ஆம் ஆண்டில், பிருத்விராஜ் மற்றும் பவானா ஆகியோர் நடிப்பில் *செரி* என்ற மூன்றாவது திரைப்படத்தினை இயக்க திட்டமிட்டார், ஆனால் படம் உருவாகவில்லை. இவர் தனது கணவர் பூஷன் கல்யாணுடன் ஜீ தமிழில் ஒளிபரப்பப்பட்ட உயிர்மெய் எனும் தொலைக்காட்சித் தொடரின் *கிரியேட்டிவ் டைரக்டராக* பணியாற்றியுள்ளார் *.* *ஆடி லட்சுமி புராணம்* எனும் கன்னடத் திரைப்படத்தினை இயக்கினார்.
# வி. பிரியா

## திரைப்படவியல்

| இயக்குநர் | எழுத்தாளர் |  |  |
| --- | --- | --- | --- |
| 2002 | *மித்ர், என் நண்பர்* | ஆங்கிலம் |  |
| 2005 | *கண்ட நாள் முதல்* | தமிழ் |  |
| 2007 | *கண்ணமூச்சி ஏனடா* | தமிழ் |  |
| 2008 | *ஹீரோவா?* *ஜீரோவா?* | தமிழ் |  |
| 2018 | *ஆதி லட்சுமி புராணா* | - | கன்னடம் |
# பூர்ணிமா அத்வானி

**பூர்ணிமா அத்வானி** (Poornima Advani) ஓர் இந்திய வழக்கறிஞர், எழுத்தாளர் மற்றும் சமூக சேவகர் ஆவார். இவர் ஜனவரி 2002 முதல் 2005 ஜனவரி வரை தேசிய மகளிர் ஆணையத்தின் தலைவராக பணியாற்றியுள்ளார் மும்பை பல்கலைக்கழகத்தில் சட்ட துறையில் முனைவர் பட்டம் பெற்றவர், மேலும் இயன்முறை மருத்துவத்தில் முதுகலை தொழிற்படிப்பும் பெற்றார். இவர் தற்போது தேசிய சட்ட நிறுவனமான *தி லா பாயிண்டில்* ஒரு கூட்டாளராக உள்ளார், 2005 ஆம் ஆண்டில் இந்திய திட்டக் கமிஷனின் முன்னாள் முதன்மை ஆலோசகர் திரு. பி.என்.மகிஜாவுடன்இணைந்து இதனை நிறுவினார்.  
இவர் மும்பை பல்கலைக்கழக சட்டத் துறையில் விரிவுரையாளராகவும் இருந்தார். *இவர் இண்டியன் ஜுடிசரி:எ டிரிபியூட்* (1997) என்ற புத்தகத்தை எழுதியுள்ளார். இவரது தாயார் மீரா கோவிந்த் அத்வானி ஒரு எழுத்தாளர். அத்வானி 2003 இல் ஆச்சார்ய துளசி கார்த்தித்வா புரஸ்கார் விருது பெற்றார்.
# மினல் அஜ்ரத்வாலா

**மினல் அஜ்ரத்வாலா** (Minal Hajratwala பிறப்பு 1971) இந்திய வம்சாவளியைச் சேர்ந்த எழுத்தாளர், கலைஞர் மற்றும் கவிஞர் ஆவார். இவர் அமெரிக்காவின் கலிபோர்னியாவின் சான் பிரான்சிஸ்கோவில் 1971 இல் பிறந்தார், நியூசிலாந்து மற்றும் புறநகர் மிச்சிகனில் வளர்ந்தார். இவர் இசுட்டான்போர்டு பல்கலைக்கழகத்தில் பட்டம் பெற்றார்.
# மினல் அஜ்ரத்வாலா

## தொழில் வாழ்க்கை

இவர் *லீவிங் இண்டியா:மை ஃபேமிலிஸ் ஜர்னி ஃப்ரம் ஃபைவ் வில்லேஜஸ் டோ ஃபைவ் காண்டினன்ட்ஸ்* எனும் நூலினை எழுதினார். இந்த நூலினைப் பற்றி ஆலிஸ் வாக்கர் "ஒப்பிடமுடியாத படைப்பு" என்றும் , *வாஷிங்டன் போஸ்ட்* "நேர்மையான படைப்பு" என்றும் கூறியுள்ளது. இவர் சுமார் 75 தனது குடும்ப உறுப்பினர்களிடம் நேர்காணலை ஏழு ஆண்டுகள் பயணம் செய்து தகவலைச் சேகரித்து இந்த நூலினை எழுதினார்.
# மினல் அஜ்ரத்வாலா

## படைப்புகள்

- 2009 *லீவிங் இண்டியா:மை ஃபேமிலிஸ் ஜர்னி ஃப்ரம் ஃபைவ் வில்லேஜஸ் டோ ஃபைவ் காண்டினன்ட்ஸ்*
- 2010 *அவுட்! ஸ்டோரிஸ் ஃபிரம் தெ நியூ குவர் இண்டியா*
- 2015 *பவிண்டிஃபுல் இன்ச்ட்ரக்சன்ஸ் ஃபார் என்லைட்மெண்ட்*
# சாரதா சந்தோஷ்

**சாரதா சந்தோஷ்** (*Saradha Santhosh*) சமூக வலைதளங்களிலும் இலக்கியம் சார்ந்த அமைப்புகளிலும் முனைப்போடு இயங்கிவரும் தமிழார்வலராவார். கவிஞர், எழுத்தாளர், பேச்சாளர், பல தமிழ்க் குழுக்கள் மற்றும் தளங்களில் நிர்வாகி, தொகுப்பாசிரியர், இலக்கிய நிகழ்ச்சி தொகுப்பாளர், கவியரங்கத் தலைமை, உலகளாவிய கவிஞர்களின் ஒருங்கிணைப்பாளர், பத்திரிகையாளர், மின்னிதழ்களின் இணை ஆசிரியர் என பன்முகங்கொண்டு இயங்கி வருகிறார்.  
தெலுங்கானா மாநிலம் ஐதராபாத் நகரில் தற்போது குடும்பத்துடன் வசித்து வருகிறார். சமூக அக்கறையும் மனித நேயமும் இவரது கவிதைகளிளும் சொற்பொழிவுகளிலும் வெளிப்படுவதால் இணைய உலகில் சாரதா சந்தோஷ் பரவலாகப் பேசப்படுகிறார். மேலும் இவர் ஒரு சமையல் கலை நிபுணராகவும் அறியப்படுகிறார்.
# சாரதா சந்தோஷ்

## வாழ்க்கைக் குறிப்பு

இந்திய மாநிலமான தமிழ்நாட்டின் திருநெல்வேலி மாவட்டத்தில் திருமலை கொழுந்துபுரம் என்ற கிராமத்தில் 1976 ஆம் ஆண்டு கண்ணன் ஜானகி ராமன் ராஜலட்சுமி தம்பதியருக்கு மகளாக சாரதா பிறந்தார். சென்னையின் திருமயிலை பகுதியில் வளர்ந்தார். இயல், இசை மற்றும் நாடகத்தில் ஆர்வம் கொண்டிருந்தார்.  
வணிகவியலில் எம்.காம் பட்டம் மற்றும் எம்.பி.ஏ, இந்தியில் பி.ஏ பட்டத்திற்கு இணையான இந்தி தேர்ச்சியும் சாரதாவின் கல்வித் தகுதிகளாகும். மோட்டார் வாகன விற்பனைப் பிரிவில் 13 ஆண்டுகாலம் பணிபுரிந்துள்ளார். விமானப்படை வீரர் திரு. சந்தோஷ் மகாதேவனை மணந்து கொண்டுள்ளார். இத்தம்பதியருக்கு அபிஷேக் என்று ஒரு மகன் இருக்கிறார்.
# சாரதா சந்தோஷ்

## எழுதிய நூல்கள்

தன்முனைக் கவிதைகள்,
புதுக்கவிதைகள், குறுங்கவிதைகள், ஐக்கூ, பாடல்கள். போன்ற கவிதை வகைமைகளையும் ஒரு பக்கக் கதைகளையும் எழுதிவரும் சாரதா இதுவரை இரண்டு நூல்களை எழுதி வெளியிட்டுள்ளார்.
1. ஒரு துளி கடல் (புதுக்கவிதை)
1. மின் கம்பியில் குருவிகள் (ஐக்கூ)
# சாரதா சந்தோஷ்

## இலக்கியப் பணிகள்

முனைவர் கவிஞர் மோகன ரங்கன் தமிழியல் ஆய்வு மையத்தின் இயக்குநர்களில் இவரும் ஒருவராவார்.நிறை இலக்கிய வட்டத்தில் செயல் உறுப்பினர், புதிய திசைகள் இணைய தளத்தில் இணை ஆசிரியர், திசைகள் வானொலியில் நிலைய இயக்குநர், உலகத் தமிழ் ஐக்கூ மன்றத்தில் நிர்வாகி, தன்முனைக் கவிதைகள் குழுமத்தில் செயலாளர், என பல்வேறு தமிழ் அமைப்புகளில் முக்கியப் பொறுப்புகளை ஏற்று இலக்கியப் பணியில் தொடர்ந்து ஈடுபட்டு வருகிறார்.
# சாரதா சந்தோஷ்

## சிறப்புகள்

1. இணையதளத்தில் 2018 ஆம் ஆண்டு நடைபெற்ற ஓர் ஆங்கில ஐக்கூ கவிதைப் போட்டியில் முதல் 20 இடங்களைப் பிடித்த ஐக்கூ கவிதைகளில் சாரதாவின் கவிதையும் இடம்பெற்றது.
1. 2019 ஆம் ஆண்டு மார்ச்சு மாதம் சாராதாவின் துளிப்பா படைக்கும் திறமையைப் பாராட்டி இலக்கியச் சாரல் அமைப்பு இவருக்கு துளிப்பா இளவரசி என்ற பட்டம் வழங்கி சிறப்பித்துள்ளது.
1. மயிலை கத்தூரிபாய் சிறுவர் சங்கம் வாயிலாக ஒவ்வோர் ஆண்டும் சென்னை வானொலியில் சிறார் நிகழ்ச்சிகளில் பங்கேற்று சிறப்பித்துள்ளார்.
# புகழ் (நகைச்சுவையாளர்)

**புகழ்** (*Pugazh*) 14.01.1990 பொழுதுபோக்கு நிகழ்ச்சிகளில் நடிக்கும் ஒரு நகைச்சுவை நடிகர் ஆவார். விஜய் தொலைக்காட்சியின் “கலக்கப்போவது யாரு“ நிகழ்ச்சியில் தனது திறமையை வெளிப்படுத்த முயன்றார். அந்த நிகழ்ச்சிக்கு இவர் தெரிவு செய்யப்படாததால் ”அது, இது, எது?” என்னும் பொழுதுபோக்கு நிகழ்ச்சியில் பெண் வேடமிட்டு தனது திறமையை வெளிக்காட்ட முயன்றார். ”சிரிப்புடா” எனும் நிகழ்ச்சியிலும் சிறு சிறு கதாபாத்திரங்களில் நடித்து வந்தார். இதில் அவர் பெண் வேடமிட்டு நடித்த போது அவரின் நளினமான உடல் மொழிகளும் நகைச்சுவை தரும் உணர்ச்சிகளும் பலரை கவர்ந்தது. விஜய் தொலைக்காட்சியில் தொடங்கிய குக்கு வித் கோமாளி என்னும் நிகழ்ச்சியில் ஒரு கோமாளியாக அவர் தனது திறமையை வெளிப்படுத்தினார். சமையலும் நகைச்சுவை கலாட்டாவும் கலந்த இந்நிகழ்ச்சி பலரின் கவனத்தை ஈர்த்தது. அதில் ஒவ்வொரு அத்தியாயத்திலும் அவர் செய்த நகைச்சுவை பாவனைகளும், நகைச்சுவையும், உணர்ச்சிகளை வெளிப்படுத்தும் விதமும் மக்களை அந்நிகழ்ச்சியின் பக்கம் ஈர்த்தது. ஒவ்வொரு முறையும் ஒரு போட்டியாளருக்கு ஒரு கோமாளி உதவியாளராக சேர்வார். ரம்யா பாண்டியனுடன் சேர்ந்து இவர் செய்த குறும்பு சேட்டைகளும், நகைச்சுவைகளும் மக்களை சிரிக்க வைத்தது. அதேபோன்று சமையலிலும் ஈடுகொடுத்து போட்டியாளர்களின் மனதைக் கவர்ந்தார். இதனால் அந்நிகழ்ச்சியில் உள்ள பெரும்பாலான போட்டியாளர்களுக்கு புகழ் மிகவும் விருப்பமான கோமாளியாக அமைந்தார். அதன் பிறகு தொலைக்காட்சியில் வந்த பல நிகழ்ச்சிகளில் அவர் தனது நகைச்சுவையால் பல மக்களை மகிழ வைத்தார். பின் சிறிது காலம் கழித்து தொடங்கிய குக்கு வித் கோமாளி தொடர்களில் பல வகையான கதாபாத்திரங்களில் தனது நகைச்சுவைத் திறனை வெளிப்படுத்தி கைதட்டல்களை வாங்கினார். இந்நிகழ்ச்சியின் மூலம் இவர் அடைந்த புகழின் காரணமாக பல படங்களிலும் நகைச்சுவை நடிகராக நடிக்கவுள்ளார். இந்நிகழ்ச்சி மூலம் தற்போது மூன்று விருதுகளையும் பெற்றுள்ளார். கடலூரில் ஒரு சாமானிய குடும்பத்தில் பிறந்த இவர் சென்னையில் எண்ணற்ற வேலைகளை செய்து தனது உழைப்பால் இப்பொழுது ஒரு கலைஞனாக உயர்ந்துள்ளார். இப்போது வலையொளியில் பரட்டை புகழ் என்ற பெயரிலான முகவரியில் காணொளிகளையும் வெளியிட்டு வருகிறார்.
# குலா

**குலா** (**Khul**') எனில் இசுலாம் சமயத்தில் கணவனுடன் சேர்ந்து வாழ மனைவிக்கு விருப்பம் இல்லாவிட்டால், மனைவி கணவனை திருமண முறிவு செய்வாதாகும். ஒரு பெண்ணுக்கு கணவனைப் பிடிக்காவிட்டால் அவள் சார்ந்த ஜமாத் தலைவரிடம் முறையிட வேண்டும். கணவனைப் பிடிக்காத மனைவி அதற்குரிய காரணத்தைத் தெளிவாகக் கூற வேண்டியதில்லை. அந்தத் தலைவர், கணவனிடமிருந்து பெற்றிருந்த மஹர் தொகையைத் அப்பெண்ணைத் திரும்பக் கொடுக்குமாறு அறிவுறுத்தப்படும். அந்த மகர் தொகையை கணவன் பெற்றுக் கொண்டு மனைவியை விட்டு விலகுமாறு கணவனுக்கு கட்டளையிடப்படும். மகர் தொகையை கணவனுக்கு திருப்பி கொடுத்த பிறகே அப்பெண்ணுக்கு திருமண முறிவு உத்தரவு கிடைக்கும். குலா செய்தது தவறு எனப் பின்னர் அறிந்த பெண், மீண்டும் அதே கணவனுடன் சேர்ந்து வாழ விரும்பினால், அந்தக் கணவனும் சம்மதித்தால் இருவரும் முறைப்படி மீண்டும் திருமணம் செய்து கொள்ளலாம்.  
கணவரிடமிருந்து விவாகரத்தைப் பெற்றுக் கொண்டப் பெண், மூன்று மாதவிடாய்க் காலம் கழிந்த பிறகே வேறு நபரை மறுமணம் செய்து கொள்ள முடியும். திருமண முறிவு ஏற்படும் போது, அப்பெண்ணுக்கு கைக்குழந்தைகள் இருப்பின், அக்குழந்தைகளுக்கு 7 வயது கழிந்த பிறகு, குழந்தைகள் விருப்பப்படி, பெற்ற தாய் அல்லது தந்தையிடம் சேரலாம்.
# குலா

## குலா குறித்தான நீதிமன்ற தீர்ப்புகள்

ஒரு குலா வழக்கில் கேரள உயர் நீதிமன்றத்தின் இரண்டு நீதியரசர்கள் கொண்ட அமர்வு, 9 ஏப்ரல் 2021 அன்று வழங்கிய தீர்ப்பில் குலா முறையிலான திருமண முறிவு செல்லும் எனத்தீர்ப்பு வழங்கியது. இதன் மூலம் கடந்த 1972ஆம் ஆண்டு அதே கேரள உயர் நீதிமன்றத்தின் தனி நீதிபதி வழங்கிய குலா முறைக்கு எதிராக வழங்கிய தீர்ப்பில், நீதிமன்றத்திற்கு வெளியே முஸ்லிம்களில் கணவர், மனைவியை தலாக் செய்வது போன்ற உரிமை மனைவிக்கு இல்லை எனத்தீர்ப்பு வழங்கியிருந்தது. 2021-ஆண்டின் கேரளா உயர் நீதிமன்றத்தின் தீர்ப்பின் மூலம், 1972 ஆண்டின் தீர்ப்பு இரத்து செய்யப்படுகிறது.
# குலா

## இதனையும் காண்க

- இந்தியாவில் முத்தலாக்
- இஸ்லாத்தில் பெண்கள்
# அலெக்சாண்டர் ரியோ

**அலெக்சாண்டர் ரியோ** (**Alexander Rea**) (17 அக்டோபர் 1858 — 4 பிப்ரவரி 1924) பிரித்தானிய தொல்லியல் அறிஞரன இவர் பிரித்தானிய இந்தியாவில் தென்னிந்திய தொல்லியல் ஆய்வகத்தின் முதல் உதவி தொல்லியல் ஆய்வாளராக 1882-ஆம் ஆண்டு முதல் பணிபுரிந்தவர். பின்னர் 1892-இல் இவர் தொல்லியல் ஆய்வகத்தின் கண்காணிப்பாளராக பதவி உயர்வு பெற்றார்.  
இவர் பல்லாவரம் மலையடிவாரத்தில் நடத்திய அகழாய்வில் 2,000 ஆண்டுகளுக்கு முந்தைய கல் சவப்பெட்டியை கண்டெடுத்தார்.
# அலெக்சாண்டர் ரியோ

## ஆதிச்சநல்லூர் தொல்லியல் களம்

ஆதிச்சநல்லூர் தொல்லியல் களத்தைப் பற்றிக் கேள்விப்பட்ட அலெக்சாண்டர் ரியோ, 1899-1900களில் ஆதிச்சநல்லூரில் சிறிய அளவிலேயே குழிகளைத் தோண்டி ஆய்வுசெய்தார். பிறகு 1903-04-ஆம் ஆண்டுகளில் மீண்டும் ஆதிச்சநல்லூர் தொல்லியல் களத்தில் பெரிய அளவிலான அகழாய்வுகளை மேற்கொண்டார். அலெக்ஸாண்டர் ரியா செய்த ஆய்வின் போது கிடைத்த பொருட்கள், தற்போது சென்னை எழும்பூர் அருங்காட்சியகத்தில் வைக்கப்பட்டுள்ளது. தாமிரபரணிக் கரையில் உள்ள தொல்லியல் தலங்களை அடையாளம் காண பாளையங்கோட்டையிலிருந்து தாமிரபரணி கடலில் கலப்பது வரை நடந்துசென்று 38 இடங்களை அடையாளம் கண்டார் ரியா. ஆதிச்சநல்லூர் அகழாய்வு நடந்த இடமென்பது இறந்தவர்களை புதைக்கும் இடம். இந்த இடத்திற்கு அருகில் மக்கள் வாழ்ந்த இடமாக தாமிரபரணி ஆற்றின் வடபகுதியில் உள்ள கொங்கராயங்குறிச்சி அடையாளம் காணப்பட்டது. இந்தப் பகுதியில் கிடைத்த மண்பாண்டங்கள் வேறு விதமாக இருந்தன. இதன் மூலம், இறுதிச் சடங்குகளுக்கெனவே தனியாக பானைகளைச் செய்யும் பழக்கம் இருந்திருப்பது கண்டறியப்பட்டது. ஆதிச்சநல்லூர் ஒரு வணிகத் தலமாக இருந்திருக்கலாம் எனக்கருதினார் அலெக்சாண்டர் ரியா.
# அலெக்சாண்டர் ரியோ

## வெளியீடுகள்

இவர் எழுதிய சில நூல்கள் வருமாறு:
- A description of the ruins of "Vijayanagar" in the Madras Christian College Magazine, 1886;
- "Some Pre-historic Burial Places in Southern India" in the Journal of the Asiatic Society of Bengal, 1888;
- "Method of Archaeological preservation in India" in the Journal of the Royal Asiatic Society of Great Britain and Ireland, 1890;
- "Pallava Architecture"
# நைக்டிபாட்ராச்சசு ஆனமலையென்சிசு

***நைக்டிபாட்ராச்சசு ஆனமலையென்சிசு** (Nyctibatrachus anamallaiensis)* என்பது **ஆனைமலை இரவு தவளை** எனப்படும். இது நைக்டிபேட்ராச்சிடே குடும்பத்தில் *நைக்டிபாட்ராச்சசு* பேரினத்தினைச் சார்ந்த ஓர் சிற்றினமாகும். ஆனைமலை இரவு தவளை இந்தியாவின் மேற்குத் தொடர்ச்சி மலையின் தென்பகுதியில் மட்டுமே காணப்படும் அகணிய உயிரி. இது தமிழ்நாட்டின் ஆனைமலை மலைப் பகுதியில் உள்ள வால்பாறை என்ற வட்டாரத்தின் அருகிலிருந்து மட்டுமே காணப்பட்டுள்ளது. இது நீண்ட காலமாக *நைக்டிபாட்ராச்சசு பெடோமி* சிற்றினத்தினை ஒத்ததாகக் கருதப்பட்டது.  
*நைக்டிபாட்ராச்சசு ஆனமலையென்சிசு* என்பது ஒரு சிறிய வகைத் தவளையாகும். இதனுடைய மூக்கு-இனப்புழை வரையுள்ள உடல் நீளம் 17 மிமீ ஆகும். இந்த வகைத் தவளைகள் சதுப்புநில மேய்ச்சல் பகுதியில் உள்ள சிறிய நீரோடையிலிருந்தும், மாதிரிகள் தண்ணீரின் அருகிலும் காணப்பட்டன.
# நைக்டிபாட்ராச்சசு பெடோமி

***நைக்டிபட்ராச்சசு பெடோமி*** (*Nyctibatrachus beddomii*) என்ற தவளை சிற்றினத்தின் பொதுவான பெயர்கள் **பெடோமின் இரவு தவளை**, **குள்ள சுருங்கிய தோல் தவளை**, **பெடோமின் குள்ள சுருங்கிய தோல் தவளை**, மற்றும் திருநெல்வேலி **மலைத் தவளை**) என்பதாகும் இது நைக்டிபாட்ராச்சிடே குடும்பத்தில் உள்ள வகை தவளை இனமாகும். *பெடோமி* என்ற பெயரானது கர்னல் ரிச்சர்ட் ஹென்றி பெடோம் (1830-1911), ஐக்கிய இராச்சிய இயற்கை ஆர்வலர் மற்றும் இராணுவ அதிகாரி நினைவாக இடப்பட்டது.
# நைக்டிபாட்ராச்சசு பெடோமி

## அளவு

முதிர்வடைந்த தவளையின் உடல் நீளம் சுமார் 13 முதல் 18 மிமீ வரை நீளமுடையதாக இருக்கலாம்.
# நைக்டிபாட்ராச்சசு பெடோமி

## புவியியல் வரம்பு

இது இந்தியாவில் மேற்குத் தொடர்ச்சி மலையில் தெற்குப் பகுதியில் மட்டுமே காணக்கூடிய அகணிய உயிரியாகும்.
# நைக்டிபாட்ராச்சசு பெடோமி

## வாழ்விடம்

*நைக்டிபட்ராச்சசு பெடோமி* என்பது இலைக் குப்பை, பாறை இடுக்கு மற்றும் மரக்கட்டைகளின் கீழ் வாழும் பகுதி நில வாழ் தவளைகளாகும். இவை பசுமையான, பகுதி பசுமையான ஈரமான மற்றும் இலையுதிர் காடுகளில் வாழ்கின்றன. சிறிய அளவிலான இத்தவளை பொதுவாக சதுப்பு நிலப்பகுதிகளிலும், வனத்திலுள்ள ஓடைகளில் ஆழமற்ற நீரில் மூழ்கிய பகுதிகளிலும் காணப்படுகிறது. இதனுடைய ஒலியானது ஓசை குறைந்த 'டிங்க்-டிங்க்' எனப் பல முறை மீண்டும் மீண்டும் ஒலிக்கும் வகையில் உள்ளது.
# நைக்டிபாட்ராச்சசு பெடோமி

## காப்பு நிலை

விவசாயத்திற்காக காடளிப்பு, மரங்களை அகற்றுதல் ஆகியவற்றால் ஏற்படும் வாழ்விட இழப்பு காரணமாக இது அச்சுறுத்தப்படுகிறது. இது பன்னாட்டு இயற்கை பாதுகாப்பு சங்கத்தின் செம்பட்டியலில் அருகிய இனமாகப் பட்டியலிடப்பட்டுள்ளது.
# கிரீஷ் பரத்துவாஜ்

**கிரீஷ் பரத்துவாஜ்** (**Girish Bharadwaj**) (மே 2, 1950) இந்திய சமூக செயற்பாட்டாளரான இவர் போக்குவரத்து வசதியற்ற, தொலைதூர கிராமப்புறங்களில் பாயும் ஆறுகளை மக்கள் கடந்து செல்வதற்கு வசதியாக, குறைந்த செலவில், தரமான 127 தொங்கு பாலங்களை அமைத்துக் கொடுத்த வகையில், இவருக்கு *தொங்கு பாலங்களின் நண்பர்* என்றும் *இந்தியாவின் பால மனிதர்* என்றும் மக்களால் அன்புடன் அழைக்கப்படுகறார். தன்னலமற்ற மக்கள் சேவைக்காக இவருக்கு இந்திய அரசு 2017-ஆம் ஆண்டில் பத்மசிறீ விருது வழங்கியது.
# கிரீஷ் பரத்துவாஜ்

## இளமை வாழ்க்கை

2 மே 1950-இல் கர்நாடகா மாநிலத்தின் தெற்கு கன்னட மாவட்டத்தில் உள்ள சுல்லியா எனும் ஊரில் பிறந்தார். இவர் மாண்டியாவில் உள்ள ஒரு பொறியியல் கல்லூரியில் இளநிலை இயந்திரவியல் படிப்பில் பட்டம் பெற்றார். இவருக்கு உஷா எனும் மனைவியும், மூன்று குழந்தைகளும் உள்ளனர்.
# கிரீஷ் பரத்துவாஜ்

## சமூகப் பணி

தெற்கு கன்னட மாவட்டத்தின் ஆரம்பூர் எனும் தொலைதூர கிராமத்தில் பாயும் பயஸ்வினி ஆற்றின் குறுக்கே 1980-இல் முதன்முதலில் ஒரு பொதுமக்கள் பயன்பாட்டிற்கு ஒரு தொங்கு பாலங்த்தை நிறுவினார். அதன் பிறகு கர்நாடகா, கேரளா, ஆந்திரப் பிரதேசம் மற்றும் ஒடிசா போன்ற மாநிலங்களின் தொலைதூர கிராமப்புற மக்களின் பயன்பாட்டிற்கு தொங்கு பாலங்களை அமைத்து கொடுத்தார்.
# கியெர்மோ லாசோ

**கியெர்மோ லாசோ** (*Guillermo Lasso*; ; பிறப்பு: 16 நவம்பர் 1955) எக்குவடோர் தொழிலதிபரும், அரசியல்வாதியும் ஆவார். இவர் எக்குவடோர் அரசுத்தலைவராக 2021 இல் தேர்ந்தெடுக்கப்பட்டார். இவர் 2021 பொதுத் தேர்தலில் போட்டியிட்டு, அந்திரேசு அரூசு என்பவரைத் தோற்கடித்து, எக்குவதோரின் 47-வது அரசுத்தலைவராகத் தேர்ந்தெடுக்கப்பட்டார். முன்னதாக இவர் 2013, 2017 தேர்தல்களிலும் போட்டியிட்டிருந்தார். 2013 தேர்தலில், ராஃபாயெல் கொறேயாவிற்கு அடுத்தபடியாக இரண்டாவதாக வந்தார்.  
லாசோ 199ப9 இல் சமீல் மகுவாதின் அமைச்சரவையில் பொருளாதாரத்துக்கான அமச்சராக சிறிது காலம் பதவி வகித்தார். முன்னதாக 1998 முதல் 1999 வரை கயாசு மாகாண ஆளுநராகப் பதவியில் இருந்தார். அரசியல் பணியைத் தவிர்த்து, லாசோ ஒரு வங்கியாளராகவும், கயாக்கில் வங்கியின் தலைவராகவும் பணியாற்றியிருந்தார்.  
தாராளமயவாதியான லாசோவின் பொது நிகழ்ச்சி நிரலில், அரசாங்கத்தின் அதிகாரங்களைப் பிரித்தல், அடிப்படை உரிமைகள் ஆகியவற்றைப் பாதுகாத்தல் போன்ற தொன்மைத் தாராளவாதக் கோட்பாடுகளும் உள்ளன. அத்துடன் வரிகளைக் குறைப்பதற்கு ஆதரவாக அவர் கருத்துக்களை வெளிப்படுத்தியுள்ளார். இவர் கட்டற்ற சந்தைமுறைக்கும் ஆதரவளித்து வருகிறார்.
# பனிரெண்டாம் தாலமி

**பனிரெண்டாம் தாலமி** (**Ptolemy XII Neos Dionysos Philopator Philadelphos**) {கிமு 117}} – கிமு 51) எலனியக் காலத்தில் பண்டைய எகிப்தின் பிந்தைய கால எகிப்திய இராச்சியத்தை ஆண்ட கிரேக்க தாலமி வம்சத்தின் 12ஆம் பேரரசர் மற்றும் பார்வோன் ஆவார். இவர் எகிப்தை கிமு 80 முதல் 58 முடிய 38 ஆண்டுகள் ஆட்சி செய்தார். இவரது பட்டத்தரசி ஐந்தாம் கிளியோபாட்ரா ஆவார். இவரது குழந்தைகள் பெரனீஸ் IV, ஏழாம் கிளியோபாற்றா, அர்சினோ IV, பதிமூன்றாம் தாலமி மற்றும் பதிநான்காம் தாலமி ஆவார்.
# பனிரெண்டாம் தாலமி

## வரலாறு

பனிரெண்டாம் தாலமி நியோஸ் டியோனிசோஸ் பிலோபேட்டர் பிலடெல்போஸ் பண்டைய எகிப்தின் கிரேக்க தாலமி வம்சத்தின் பார்வோன் ஆவார். டியோனீசியன் பண்டிகைகளில் புல்லாங்குழல் வாசிப்பதில் சிறப்பானவர் என்பதை குறிப்பிட ஆலெட்டீஸ் என்று அழைக்கப்பட்டார்.  
பனிரெண்டாம் தாலமி நிச்சயமற்ற தாய் வயிற்றில் பிறந்தவர். கிமு 116 இல் பதினொன்றாம் தாலமியின் தந்தை எட்டாம் தாலமி இறந்தார். பின்னர் பனிரெண்டாம் தாலமி சிறுவயதில், தனது தாய் மூன்றாம் கிளியோபாட்ரா உடன் இணை ஆட்சியாளரானார். இருப்பினும், அவர் தனது தாயார் மற்றும் சகோதரர் தாலமி எக்ஸ் ஆகியோருக்கு எதிராக உள்நாட்டுப் போருக்குத் தள்ளப்பட்டார். இதனால் 12-ஆம் தாலமி கிமு 107 இல் நாடுகடத்தப்பட்டார். மூன்றாம் கிளியோபாட்ரா தனது பேரன்களை கிமு 103 இல் கோஸுக்கு அனுப்பினார். 9-ஆம் தாலமி எகிப்திய சிம்மாசனத்திற்கு திரும்பிய நேரத்தில், கிமு 88 இல் பொன்டஸின் ஆறாம் மித்ரிடேட்ஸால் அவர்கள் கைப்பற்றப்பட்டனர். கிமு 81 இல் அவர்களின் தந்தை இறந்த பிறகு, 12-ஆம் தாலமியின் உடன்பிறவாச் சகோதரி பெரனிஸ் III அரியணையை கைப்பற்றினார். அவர் விரைவில் அவரது உறவினரும், இணை ஆட்சியாளருமான பதினொன்றாம் தாலமியால் கொலை செய்யப்பட்டார். பின்னர் பதினொன்றாம் தாலமியும் கொல்லப்பட்டார்.
பனிரெண்டாம் தாலமி பொன்டஸிலிருந்து திரும்ப அழைக்கப்பட்டு எகிப்தின் பார்வோனாக பதவியேற்றார். அதே நேரத்தில் அவரது சகோதரர் சைப்ரசின் அரசரானார்.
# ரேகா ரோதித்யா

**ரேகா ரோதித்யா** (Rekha Rodwittiya)(பிறப்பு: அக்டோபர் 31, 1958 ) பரோடா பள்ளியுடன் தொடர்புடைய ஒரு சமகால இந்திய கலைஞராவார். அடிமன வெளிப்பாட்டியம் மற்றும் மாய யதார்த்தவாதத்தின் பாணியால் சித்தரிக்கப்பட்ட இவரது உருவக கதை ஓவியங்களுக்காக இவர் அறியப்படுகிறார். இவர் தனது கணவரும் கலைஞருமான சுரேந்திரன் நாயருடன் இணைந்து வடோதராவில் *தி கலெக்டிவ் ஸ்டுடியோ* என்ற கலை அரங்கத்தை நடத்தி வருகிறார்.
# ரேகா ரோதித்யா

## சுயசரிதை

ரேகா 1958 அக்டோபர் 31 அன்று கர்நாடகாவின் பெங்களூர் நகரில் ஒரு தென்னிந்தியப் பெற்றோருக்குப் பிறந்தார். ரேகா இரண்டு சகோதரிகளில் இளையவராவார். இவரது தந்தை ஒரு இந்திய விமானப்படை விமானி என்பதால் இவரது தாயால் பெரும்பாலும் வளர்க்கப்பட்டார்.  
1976 ஆம் ஆண்டில் பரோடா மகாராஜா சாயாஜிராவ் பல்கலைக்கழகத்தின் நுண்கலை கழகத்தில் சேர்ந்தார். அந்த நேரத்தில், புபன் காகர், குலாம் முகமது சேக், ஜோதி பட் போன்ற பல சமகால கலைஞர்கள் எழுச்சியைக் கொண்டிருந்தனர். இவர் கருவுற்றிருந்தபோதே இத்திருமணம் முறிந்து, விவாகரத்துக்கு வழிவகுத்தது. மேலும், கல்லூரியில் படிக்கும் போது இவர் ஒரு தாயானார். இந்த காலகட்டத்தில், இவரது பெற்றோர் இவரது மகனை கவனித்துக் கொள்ளத் தொடங்கினர். இது இவரது கல்வியைத் தொடர அனுமதித்தது.
# ரேகா ரோதித்யா

## மறு திருமணம்

இந்தியாவுக்குத் திரும்பியதும், இவர், பரோடா எம்.எஸ் பல்கலைக்கழகத்தில் கற்பித்தலை மேற்கொண்டார். ஆனால் சர்ச்சைக்குரியதாகக் கருதப்பட்ட இவரது வெளிப்படையான பெண்ணியக் கருத்துக்களால் அப்பணி நிலைக்கவில்லை. இந்த நேரத்தில் இவர் கலைஞரான சுரேந்திரன் நாயர் என்பவரைச் சந்தித்தார். இவரும் நெருங்கிய நண்பராகி, 1985 இல் திருமணம் செய்து கொண்டனர்.
# ரகுநாத் அனந்த் மசேல்கர்

**ரகுநாத் அனந்த் மசேல்கர் என்றும்** **ரமேசு மசேல்கர்** அழைக்கப்படுபவர் (பிறப்பு: ஜனவரி 1, 1943) இந்திய வேதியியல் பொறியியலாளர். இவர் இந்தியாவின் கோவாவில் மஷெல் என்ற கிராமத்தில் பிறந்து மகாராட்டிராவில் வளர்ந்தவர். இவர் அறிவியல் மற்றும் தொழிலக ஆய்வு மன்றத்தின் (சி.எஸ்.ஐ.ஆர்) முன்னாள் இயக்குநர் ஜெனரல் ஆவார். அவர் இந்தியத் தேசிய அறிவியல் கழகம் (2004-2006), வேதியியல் பொறியியலாளர்கள் நிறுவனம் (2007), உலகளாவிய ஆராய்ச்சி கூட்டணி (2007-2018) ஆகிய அமைப்புகளின் தலைவராக இருந்தார். அறிவியல் மற்றும் புத்தாய்வுக் கழகத்தின் (ஏ.சி.எஸ்.ஐ.ஆர்) முதல் தலைவராகவும் இருந்தார். இவர் ராயல் சொசைட்டியின் உறுப்பினராகவும், ராயல் பொறியியல் அகாடமி (FREng), யு.எஸ். நேஷனல் அகாடமி ஆஃப் இன்ஜினியரிங் மற்றும் அமெரிக்கத் தேசிய அறிவியல் கழகத்தின் வெளிநாட்டு கூட்டாளராக இருந்தார்.
# ரகுநாத் அனந்த் மசேல்கர்

## தேசிய பங்களிப்புகள்

மசேல்கர் பிரதமருக்கான அறிவியல் ஆலோசனைக் குழுவில் உறுப்பினராகவும், அடுத்தடுத்த அரசாங்கங்களால் அமைக்கப்பட்ட அமைச்சரவையின் அறிவியல் ஆலோசனைக் குழுவிலும் உறுப்பினராக இருந்தார் . இந்திய மருந்து ஒழுங்குமுறையை மாற்றியமைத்தல் மற்றும் போலி மருந்துகளின் அச்சுறுத்தலைக் கையாள்வது வரை பல்வேறு சிக்கல்களைக் கவனிக்க அமைக்கப்பட்ட பன்னிரண்டு உயர் ஆற்றல்மிக்க குழுக்களுக்கு மசேல்கர் தலைவராக இருந்தார். போபால் விசவாயு சோகம் (1985–86) குறித்து விசாரிக்கும் ஓர் உறுப்பினர் விசாரணை ஆணையத்தின் மதிப்பீட்டாளராகவும், மகாராஷ்டிரா எரிவாயு பட்டாசு வளாக விபத்து (1990–91) குறித்து விசாரிப்பதற்கான குழுவின் தலைவராகவும் மசேல்கர் அரசாங்கத்தால் நியமிக்கப்பட்டார்.  
இந்தியாவில் புதுமை இயக்கத்துடன் ஆழமாக இணைந்த முனைவர் மசேல்கர் இந்தியாவின் தேசிய கண்டுபிடிப்பு அறக்கட்டளையின் (2000-2018) தலைவராக பணியாற்றினார். இவர் ரிலையன்ஸ் புதுமை கவுன்சில், கேபிஐடி டெக்னாலஜிஸ் புதுமை கவுன்சில், பெர்சிஸ்டன்ட் சிஸ்டம்ஸ் புதுமை கவுன்சில் மற்றும் மரிகோ அறக்கட்டளையின் ஆளும் குழு ஆகியவற்றிற்குத் தலைமை தாங்கினார். மசேல்கர் மகாராஷ்டிரா மாநில கண்டுபிடிப்பு சங்கத்தின் இணைத் தலைவராக உள்ளார்.
# ரகுநாத் அனந்த் மசேல்கர்

## ஆராய்ச்சி

மசேல்கர் போக்குவரத்து நிகழ்வுகள் குறிப்பாக, வெப்ப இயக்கவியல், வீக்கம் அதிபெருக்கம் மற்றும் சுருங்கும் பலபடி, பல்லுறுப்பாக்கல் மாதிரி உலைகள் மற்றும் பொறியியல் ஆய்வு அல்லாத நியூட்டனின் ஓட்டம் முதலியன இவரது ஆய்வுக் களங்களாகும்.  
மசேல்கர் மூன்றாம் உலக அறிவியல் கழக லெனோவா அறிவியல் பரிசை வென்றார். இது உலக அறிவியல் கழகம் வழங்கும் மிக உயர்ந்த கவுரவமாகும். இதற்காக வழங்கப்பட்ட பரிசுக்கான மேற்கோள் இவரைக் குறித்து "*இயந்திர பகுப்பாய்வு, தொகுப்பு மற்றும் புதுமை தூண்டுதல்களுக்குப் பதிலளிக்கக்கூடிய பலபடிகளின் பயன்பாடுகளில் மஷெல்கரின் ஆரம்ப பங்களிப்புகளுக்கு* " என்று சுட்டுகிறது.  
மசேல்கர் பெற்ற பரிசு தொகுப்பு அதற்குக் காரணமான பணிகள் குறித்து நடப்பு அறிவியல் ஆய்விதழில் சிறப்பிக்கப்பட்டுள்ளன. இதன் சிறப்பம்சங்களில் சில பின்வருமாறு: மஷேல்கர் மற்றும் சக ஊழியர்கள் ஸ்மார்ட் ஹைட்ரகளிமங்கள் குறித்து ஆராய்ச்சி செய்தனர். இவை பலபடிகளின் நீர் வீங்கிய குறுக்கு இணைப்பு வலையமைப்புகள். இவை கார அமிலக் காரணி, வெப்பநிலை, மின்சார புலம் போன்ற தூண்டுதல்களுக்குப் பதிலளிக்கின்றன மற்றும் தொகுதி கட்ட மாற்றத்திற்கு உட்படுகின்றன. உணர்விகள், ஆக்சுவேட்டர்கள், மென்மையான ரோபோக்கள், கட்டுப்படுத்தப்பட்ட மருந்து விநியோக அமைப்புகள் போன்றவற்றில் இவை மகத்தான ஆற்றலைக் கொண்டுள்ளன. மசேல்கர் மற்றும் சக ஆய்வாளர்கள் முதன்முறையாகத் தனித்துவமான உயிரியக்க நொதிகள் வெளிப்படுத்திய ஒரு வகை ஸ்மார்ட் நீர்க்களிமங்களைக் கண்டுபிடித்து நிரூபித்தனர். கடல் வெள்ளரிகளைப் போன்ற தெர்மோஸ்போன்சிவ் தொகுதி கட்ட மாற்றங்கள், தேங்காய்களைப் போன்ற கோர்-ஷெல் வெற்று கட்டமைப்புகளில் சுய அமைப்பு, வடிவ நினைவகம் காட்சிப்படுத்தப்பட்டவை உயிரினங்கள், மற்றும் கடல் மஸ்ஸல்களைப் போன்ற உலோக அயனி-மத்தியஸ்த சிமென்டிங். இது தவிர, அவரது குழு செயல்பாடு (ஜெல்சைம்கள்) போன்ற நொதியைக் காட்டும் மாறுதல் பயோமிமடிக் ஹைட்ரஜல்களையும் உருவாக்கியது. நிரந்தரமாகக் குறுக்கு-இணைக்கப்பட்ட ஹைட்ரஜல்களில் சுய சிகிச்சைமுறையை அடைவது நீர் மற்றும் மீளமுடியாத குறுக்கு இணைப்புகள் இருப்பதால் மழுப்பலாக இருந்தது. மசேல்கர் மற்றும் சக ஆய்வாளர்கள் முதன்முறையாக நிரந்தரமாகக் குறுக்கு-இணைக்கப்பட்ட ஹைட்ரஜல்களை நீர்வாழ் சூழலில் சுய சிகிச்சைமுறையை வெளிப்படுத்த வடிவமைக்க முடியும் என்பதை நிரூபித்தனர். பாலிமெரிக் கைமோட்ரிப்சின் மிமிக் வடிவத்தில் ஹைட்ரஜலை (ஜெல்சைம்) பிரதிபலிக்கும் ஒரு நாவல் நொதி குறித்து முதன்முறையாக மசேல்கர் சக ஊழியர்களும் ஆய்வு செய்தனர், இதன் ஹைட்ரோலைடிக் செயல்பாடு விரைவாகவும், துல்லியமாகவும், புற ஊதா ஒளி மற்றும் பி.எச். நொதி அடிப்படையிலான அமைப்புகளைப்போலன்றி, ஜெல்சைம் கூடுதல் அம்சங்களை வழங்கியது: அதிக தையல் திறன்; முழுமையான மீள் தன்மை; மற்றும் விரோத சூழல்களில் ஸ்திரத்தன்மை.
# ரகுநாத் அனந்த் மசேல்கர்

## சர்ச்சை

2005 ஆம் ஆண்டில், இந்திய அரசாங்கம் காப்புரிமைச் சட்டங்கள் குறித்த தொழில்நுட்ப நிபுணர் குழுவை மசேல்கர் தலைமையில் நிறுவியது. இந்தியக் காப்புரிமைச் சட்டத்தில் செய்யப்பட்ட திருத்தங்கள் அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தம் (TRIPS) இணக்கமானதா என்பதைத் தீர்மானிப்பதே இதன் நோக்கம். திருத்தங்கள் இணக்கமாக இல்லை என்று குழு ஏகமானதாக முடிவு செய்தது.  
இந்த அறிக்கை சர்ச்சைகளை உருவாக்கியது. *தி டைம்ஸ் ஆப் இந்தியா* மற்றும் *தி இந்து* ஒரே நேரத்தில் தலையங்கங்கள் வெளியிட்டு சர்ச்சையை உருவாக்கியது. மசேல்கர் பின்னர் அறிக்கையைத் திரும்பப் பெற்றார். அறிக்கையில் உள்ள குறைபாடுகளை ஒப்புக் கொண்டார். "இதுபோன்ற ஒரு விடயம் நடந்தது இதுவே முதல் முறை" என்று குறிப்பிடுகிறார். தொழில்நுட்பக் குறைபாடு பண்புக்கூறு இல்லாததாகக் கூறப்படுவதாகப் பின்னர் விளக்கினார். ஆனால் அறிக்கையிலிருந்ததை விட அறிக்கையின் முடிவில் பண்புக்கூறு மேற்கோள் காட்டப்பட்டது.  
இந்த அறிக்கை "குப்பை" என்று கூட்டு நிலைக்குழுவுக்குப் பரிந்துரைக்கப்பட வேண்டும் என்ற கோரிக்கை இந்திய நாடாளுமன்றத்தில் எழுப்பப்பட்டது. எவ்வாறாயினும், அரசாங்கம் அதற்குப் பதிலாகத் தொழில்நுட்ப வல்லுநர் குழுவிற்கு அறிக்கையை மறுபரிசீலனை செய்து தவறுகளைச் சரிசெய்யப் பரிந்துரைத்தது. மார்ச் 2009 இல் திருத்தங்களுக்குப் பிறகு இந்த அறிக்கை மீண்டும் சமர்ப்பிக்கப்பட்டது. மேலும் இந்த அறிக்கையினை அரசாங்கம் ஏற்றுக்கொண்டது.
# காக்கத்தியர் கலா தோரணம்

**காக்கத்திய கலா தோரணம்** (வாரங்கல் வாயில் என்றும் அழைக்கப்படுகிறது) என்பது இந்திய மாநிலமான தெலங்காணாவின் வாரங்கல் மாவட்டத்தில் உள்ள ஒரு வரலாற்று வளைவு ஆகும். வாரங்கல் கோட்டையில் நான்கு அலங்கார வாயில்கள் உள்ளன. அவை முதலில் அழிக்கப்பட்ட பெரிய சிவன் கோயிலின் வாயில்களை உருவாக்கியது. அவை காக்கத்திய கலா தோரணம் அல்லது வாரங்கல் வாயில் என்று அழைக்கப்படுகின்றன. வாரங்கல் கோட்டையின் இந்த வரலாற்று வளைவுகளின் கட்டடக்கலை அம்சம் காக்கத்திய வம்சத்தின் அடையாளமாக ஏற்றுக்கொள்ளப்பட்டு, தெலங்காணா அரசு சின்னமாக அதிகாரப்பூர்வமாக இணைக்கப்பட்டுள்ளது. வாரங்கல் கோட்டையில் உள்ள இந்த வாயில்கள் அல்லது வளைவுகள் சாஞ்சி தூபியின் நுழைவாயில்களுடன் ஒற்றுமைகள் இருப்பதாகக் கூறப்படுகிறது. இந்த உண்மை பலரால் அங்கீகரிக்கப்பட்டுள்ளது.  
காக்கத்திய வம்சத்தின் ஆட்சியில் பொ.ஊ. 12ஆம் நூற்றாண்டில் இந்த வளைவு கட்டப்பட்டது. இந்த நினைவுச்சின்னம் ஐக்கிய நாடுகள் கல்வி, அறிவியல், பண்பாட்டு நிறுவனம் தனது உலக பாரம்பரியக் களங்களின் "தற்காலிக பட்டியலில் " சேர்த்தது. பின்னர், இந்த நினைவுச்சின்னம் 10/09/2010 அன்று அதன் நிரந்தரச் சின்னமாக பட்டியலில் சேர்க்கப்பட்டது.
# காக்கத்தியர் கலா தோரணம்

## வரலாறு

இத்தோரணம், அல்லது வளைவு, ஒரு விரிவான அலங்கரிக்கப்பட்ட கல் சிற்பமாகும். பொ.ஊ. 12 ஆம் நூற்றாண்டில் கணபதி தேவன் (1199-1262) என்பவரால் கட்டப்பட்ட கோட்டையில் சிவனின் பெரிய கோவிலின் ஒரு பகுதியாக இருந்த வாரங்கல் கோட்டையில் நான்கு வாயில்கள் ஏற்படுத்தப்பட்டது. காக்கத்திய வம்சத்தைச் சேர்ந்த அவரது மகள் உருத்திரமா தேவியும், இரண்டாம் பிரதாப் உருத்ரனும் மூன்று மைய வட்டங்களில் அமைக்கப்பட்டிருந்த கோட்டைக்கு கூடுதல் கோட்டைகளைச் சேர்த்தனர். 1323 படையெடுப்பின் போது முஸ்லிம் படையெடுப்பாளரான உலுக் கானால் அழிக்கப்பட்ட கோயிலின் ஒரு பகுதியாக நான்கு நுழைவாயில்கள் இருந்தன. இந்துக் கோவில்களை இழிவுபடுத்துவதற்காக, பிராந்தியங்கள் மீதான வெற்றிகளுக்குப் பிறகு அவர்களின் கொள்கையின் ஒரு பகுதியாக இது அழிக்கப்பட்டது. வாயில்கள் ஒருங்கிணைந்த பெரிய கோயில் குசராத்தின் சித்தபூரில் உள்ள உருத்ரா மகாலய கோயிலின் அளவையும் சிறப்பையும் ஒப்பிடக்கூடியதாகக் கூறப்படுகிறது.
# காக்கத்தியர் கலா தோரணம்

## அம்சங்கள்

வளைவின் ஒரு சித்தரிப்பு தெலங்காணா மாநிலத்திற்கான தெலங்காணா அரசு சின்னத்தில் முக்கிய அடையாளமாக அமைந்தது. இந்த சின்னம், ஆங்கிலத்தில், தெலுங்கு மற்றும் உருது ஆகியவை பச்சை மற்றும் தங்க கலவையுடன் சித்தரிக்கப்பட்டுள்ளன. இது "பங்காரு தெலங்காணா" (பொருள்: "தங்க தெலங்காணா") என்பதைக் குறிக்கிறது. சின்னத்தில் ஆங்கிலத்தில் தெலங்காணா அரசின் பெயரும், தெலுங்கில் "தெலங்காணா பிரபுத்வம்" என்றும், உருது மொழியில் "தெலங்கானா சர்க்கார்" என்றும் பெயரிடப்பட்டுள்ளது. சின்னத்தின் அடிப்பகுதியில் சமசுகிருதத்தில் " சத்யமேவ ஜெயதே " (பொருள்: உண்மையே வெற்றி பெறும்) என்று ஒரு கல்வெட்டும் பொறிக்கப்பட்டுள்ளது.  
கோட்டையின் மையப் பகுதி, தொல்பொருள் மண்டலம் என அடையாளம் காணப்பட்டுள்ளது. பெரிய கோயிலின் இடிபாடுகளும் உள்ளன. இப்போது தனியே நிற்கும் "நுழைவு " அல்லது நான்கு பக்கங்களிலும் உள்ள வாயில்கள் மட்டுமே காணப்படுகின்றன. இவை அனைத்தும் வடிவமைப்பில் ஒத்தவை. ஒவ்வொரு வாயிலிலும் கோண அடைப்புக்குறிகளுடன் இரட்டை தூண்கள் உள்ளன. அதன் மேல் பெரிய லிண்டல் உள்ளது; இந்த வாயிலின் உயரம் 10 மீட்டர் (33 அடி) ஆகும்.  
வாயில்களில் "தாமரை மொட்டுகள், வளைந்திருக்கும் மாலைகள், புராண விலங்குகள் மற்றும் பசுமையான வால்கள் கொண்ட பறவைகள்" ஆகியவற்றின் விரிவான செதுக்கல்கள் உள்ளன. அவை எந்த மத அடையாளங்களையும் சித்தரிக்கவில்லை. முஸ்லீம் படையெடுப்பாளர்களால் அழிக்கப்படாமல் இருப்பதற்கு அதன் பாதுகாக்கப்பட்ட நிலைக்கு காரணம் என்று கூறப்படுகிறது. வடக்கு மற்றும் தெற்கு முனைகளில் உள்ள வாயில்கள் 480 அடி (150 மீ) இடைவெளியில் உள்ளன. கிழக்கு மற்றும் மேற்கு வாயில்கள் 433 அடி (132 மீ) தொலைவில் உள்ளன.